ירדן אדיקה

ירדן אדיקה (נולדה ב-1999) היא שחקנית כדורשער וספורטאית פאראלימפית ישראלית לשעבר.

אדיקה נולדה בכרמיאל והיא בוגרת בית ספר אורט במגמת תקשורת.

הייתה חברת תנועת נוער יחד ללקויי ראייה ועיוורים ובעקבותיה הצטרפה לאימוני כדורשער ולנבחרת ישראל בכדורשער נשים. בשנים 2013–2016 הייתה חברת הנבחרת, ממנה פרשה בעקבות פציעה בשורש כף היד.

בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה ב.

במשך שנתיים התנדבה לשירות לאומי במסגרת רפא"ל. בשנת 2019 נבחרה לקבל את אות ההצטיינות למתנדבי שירות לאומי מנשיא מדינת ישראל.

אדיקה היא בוגרת המכללה האקדמית להנדסה בראודה בהנדסת תוכנה.

קישורים חיצוניים
 פירוט השתתפותה בתחרויות המשחקים הפאראלימפיים באתר הרשמי של IPC

הערות שוליים

ספורטאיות פאראלימפיות ישראליות
ספורטאים פאראלימפיים ישראלים
ספורטאים ישראלים במשחקים הפאראלימפיים ריו דה ז'ניירו (2016)
עיוורים ישראלים
שחקני כדורשער ישראלים
ישראליות שנולדו ב-1999
ישראלים שנולדו ב-1999